ประกันชีวิตฉลุยทดสอบตั้งสำรองใหม่
&#8220;สาระ&#8221;เผยบริษัทประกันชีวิตส่งผลทดสอบดำรงเงินกองทุนตามความเสี่ยงครบ
2 ส.ค. 2553

“สาระ”เผยบริษัทประกันชีวิตส่งผลทดสอบดำรงเงินกองทุนตามความเสี่ยงครบ 
นายสาระ ล่ำซำ กรรมการผู้จัดการ บริษัทเมืองไทยประกันชีวต อดีตนายกสมาคมประกันชีวิตไทย เปิดเผยว่า บริษัทประกันชีวิตทุกบริษัทได้ส่งแบบทดสอบการดำรงเงินกองทุนตามประเภทความเสี่ยง(RBC) ต่อสำนักงานคณะกรรมการกำกับและส่งเสริมการประกอบธุรกิจประกันภัย(คปภ.) เรียบร้อยเมื่อวัน 30 ก.ค.ที่ผ่านมา 
“ตอนนี้ไม่มีใครมีปัญหาอะไร แต่ก็ไม่มีใครการันตีใครได้”
นายสาระ กล่าวว่า การดำรงเงินกองทุนตามประเภทความเสี่ยง(RBC) ได้เตรียมตัวร่วมกับคปภ.มากกว่า 1 ปี และจะเริ่มใช้ในปี 2554 ซึ่งจะต้องมีการแก้ไขกฎหมายเรื่องการลงทุน เพื่อให้สอดคล้องกับ RBC
อาทิ การกำหนดค่าความเสี่ยงการลงทุนในหลักทรัพย์แต่ละประเภท เพื่อให้มีความชัดเจนในการปฏิบัติ และ สร้างความมั่นคงแข็งแกร่งให้กับธุรกิจประกันภัย
นอกจากนี้ ต้องเปิดให้บริษัทประกันชีวิตสามารถแสวงหาการลงทุนที่ตอบโจทย์ลูกค้าได้ 
“จะพยายามมองในภาพว่า แบบประกัน ระยะเวลา เป็นอย่างไร คุ้มครองมาก ก็ลงทุนมากให้สอดคล้องกัน”นายสาระ กล่าว